Missatge: Rodes punxades i pedres contra vehicles autònoms sense conductor a ArizonaLa policia detecta dues dotzenes d'atacs a la ciutat de Chandler, on Google ha desplegat el lloguer d'aquests vehicles des de fa dos anys09/01/2019 - 10.29Actualitzat 09/01/2019 - 10.57  Un dels vehicles de Waymo (Wikipèdia)Els cotxes autònoms sense conductor estan sent atacats en una localitat d'Arizona, als Estats Units. Des de fa dos anys, la ciutat de Chandler, propera a la capital, Phoenix, és el camp de proves del desplegament de cotxes sense conductor que l'empresa Waymo, que pertany a Google, ha impulsat. El malestar dels veïns --que temen per la seguretat o per la feina-- contra aquests vehicles ha augmentat i ha generat diversos atacs.La policia busca un sospitós d'un d'aquests atacs: és un home blanc d'uns 20 anys. El jove estava en un parc al voltant del migdia, possiblement amb un objectiu al cap: un d'aquests vehicles. És una furgoneta que està aturada en una intersecció. L'home ràpidament s'hi acosta i amb un objecte esmolat talla un pneumàtic i fuig a peu.És un veí de Chandler, ciutat on la població ha vist com apareixien en els últims dos anys aquests vehicles de lloguer autònoms guiats per intel·ligència artificial.La policia ha detectat queixes i malestar d'alguns ciutadans i reclamacions per qüestions de seguretat i per temor a perdre llocs de treball. Però en aquests dos anys també ha registrat dues dotzenes d'atacs a les furgonetes de Waymo.Algunes persones han llençat pedres als vehicles, altres veïns els han intentat fer fora de la carretera amb els seus cotxes, fins i tot una dona va escridassar una de les furgonetes perquè sortís del seu barri, i, en un altre cas, un home va amenaçar un treballador de l'empresa amb un tub de PVC.

Resposta: En la conducció amb intel·ligència artificial hi ha una qüestió moral que a mi em sembla irresoluble. Si es produeix una situació d'accident en la que hi ha dos alternatives: estampar-se i morir o atropellar i matar un nen per salvar-se. Què decideix la intel·ligència artificial? Mata el nen o mata el conductor? Qui dissenyarà el codi i sota quins paràmetres?